runetrust/blame-folketinget-dk huggingface dataset:
Line Barfod (EL), 2006-04-21:
Vi synes også, det kunne være fornuftigt at få en ekstra kommentar til Forbrugerrådets henvendelse: Kan man overhovedet forestille sig tilfælde, hvor folk har behov for selv at tinglyse dokumenter, uden at de i forvejen har været i kontakt med bank, advokat, landinspektør eller andre, som vil have mulighed for at foretage anmeldelsen for dem?
Hans Kristian Skibby (DF), 2021-03-12:
Det er selvfølgelig ærgerligt at høre, når man kigger på nogle af de tilbagemeldinger, vi har fået fra branchen, at bl.a. Danske Annoncører og Markedsførere siger, at den korte høringsfrist i sig selv giver grund til stor kritik, fordi det har umuliggjort en tilfredsstillende aktindsigt.
Charlotte Dyremose (KF), 2003-02-06:
Derfor vil jeg også godt spørge hr. Villy Søvndal, om hr. Villy Søvndal tror, at forældrene i Mælkebøtten, som jeg omtalte tidligere, føler, at deres børn er blevet opdelt i A- og B-hold, eller om det ikke i virkeligheden har vist sig at være et ganske godt eksempel på, at også kontanthjælpsmodtagerne havde råd til det.
Morten Messerschmidt (DF), 2008-02-05:
Det er ganske enkelt foruroligende, når man tænker på, hvilke potentialer der ligger både for den enkelte - i forhold til dagligdagen og i forhold til alle de daglige fornødenheder med indkøb af varer, anvendelse af banker til pengetransaktioner, betaling osv. - og selvfølgelig i forhold til erhvervslivet og i forhold til undervisningssektoren.
Claus Kvist Hansen (DF), 2018-02-28:
Men det, der er det interessante her, er, at for det første spørger jeg til ministerens holdning – om ikke hans personlige holdning, så i hvert fald hans holdning som minister for ytringsfrihed – altså hvordan han ser på det forhold, at på eksempelvis Facebook og Youtube er det sådan, at det, som i dag jo reelt er ytringsfrihedens værktøj, nemlig de sociale medier, tilsyneladende er underlagt en form for systematisk censur.
Susanne Clemensen (CD), 1999-02-04:
Der er gået et år, siden den første redegørelse om emnet kom, og det har betydet en ganske lang periode med mulighed for debat både i uddannelsesverdenen, i organisationerne og i samfundet som sådan. CD tog godt imod den første redegørelse i den forstand, at den gav en udmærket analyse og fremlagde metoder og modeller som et udmærket grundlag for diskussionen.
Thyra Frank (LA), 2017-01-18:
Hvis jeg vidste præcis, hvad det var, der skulle afbureaukratiseres, var der ingen grund til at nedsætte en arbejdsgruppe, og der er nedsat en arbejdsgruppe, som skal se på de statslige regler, de kommunale krav og også de ting, der er lavet centralt derude, altså hvad der ikke duer, og hvad der eventuelt er unødigt.
Kristian Hegaard (RV), 2021-03-26:
Man kan også se på, om der er nogle andre ting, der skal kunne suspendere en forældelsesfrist osv., og det forløb glæder jeg mig rigtig meget til at deltage i sammen med Venstre og andre partier, i forhold til hvordan vi kan tilrettelægge det endnu bedre, hvis muligt, fremadrettet.
Lene Espersen (KF), 2000-09-06:
Vi hører nu SF's formand sige, at jasiden overhovedet ikke er kommet med nogen bud på, hvad man skal bruge indflydelsen til. Jeg vil da godt opsummere, før jeg kommer til mit spørgsmål til hr. Holger K. Nielsen, at jeg synes sådan set, at hr. Bendt Bendtsen er kommet med et ganske godt eksempel
Martin Henriksen (DF), 2018-11-15:
Men i Dansk Folkeparti ville vi ikke have noget imod, hvis vi kunne tage f.eks. nogle danske statsborgere eller nogle danskere og så tage dem ud og sige: I forhold til de her grupper skal der så være mulighed for at lave forskelsbehandling, og så er der måske nogle regler, som gælder der, som ikke er så strikse, men så gælder der nogle mere strikse regler for andre. Problemet er jo, at så kommer andre partier og siger, at det må I ikke gøre, for I må ikke lave forskelsbehandling.
Tove Videbæk (KD), 2004-05-28:
Jeg kan sige, at i det forløbne halve års tid har jeg stillet en del spørgsmål til sundhedsministeren om en af anbefalingerne i handlingsplanen, og de spørgsmål har især drejet sig om mængden af smertestillende midler, som kan købes i håndkøbsudsalg.
Karen Hækkerup (S), 2005-10-12:
Og før vi har svarene på de spørgsmål, bl.a. om der blev frosset bær ned, hvor der ikke var ressourcer til at analysere dem med det samme, fordi der ikke var bemanding i laboratoriet i Mørkhøj, så kan man vel ikke afvise, at det udelukkende er virksomhedernes ansvar, at over 1.000 mennesker blev syge, og at 5 døde.
Yvonne Herløv Andersen (CD), 2000-01-19:
Men det ærgrer os altså, at regeringen har taget så små sko på, selv om regeringen bestemt ikke tvivler på det gode formål med sit initiativ, når den siger, at der er markant behov for en forstærket forebyggende indsats i Danmark, fordi den danske folkesundhed ikke udvikler sig tilfredsstillende.
Morten Helveg Petersen (RV), 2004-09-07:
statslige aktiver, der skal bruges til at finansiere forskningen, men det er altså fugle på taget, indtil det er sket, ud over at man principielt bør bruge den slags engangsindtægter til at afdrage på gælden. På børneområdet annoncerede regeringen en større børnepakke, men igen var der lang afstand mellem retorik og handling.
Pia Kjærsgaard (DF), 2007-05-31:
Men jeg synes nu alligevel, det kunne have været rigtig, rigtig godt og gavnligt at stille en masse spørgsmål til det nye parti, f.eks. om finansieringen af det her med, at vi kun skal betale 40 pct. i skat, og om, hvor pengene til den lettelse, 52 mia. kr., skal komme fra.
Morten Bødskov (S), 2011-06-21:
Sandheden er jo den, at der næppe er nogen i det her Folketing, ud over Socialdemokraterne, som har garanteret efterlønnen og folkepensionen mere, end fru Pia Kjærsgaard har gjort, end hr. Kristian Thulesen Dahl har gjort, og vel hele striben af dem, der har været på talerstolen i dag, har gjort.
Mattias Tesfaye (S), 2017-02-21:
Jeg skal starte med at sige, at årsagen til, at jeg nævnte eksemplet med en ung homoseksuel pige, var, at jeg ville understrege, at der også kan finde religiøst gruppepres sted fra kristne grupper på danske uddannelsesinstitutioner, og at det derfor er vigtigt for os, at hvis vi vælger at ændre lovgivningen, eller hvis ministeren vælger at ændre en bekendtgørelse, så skal det ikke rettes snævert mod en bestemt religion; så må det gælde for religioner generelt.
Kirsten Brosbøl (S), 2009-12-10:
Derfor er det jo også, at vi har fået med i det forslag til vedtagelse, som her i dag er lagt frem, at det skal undersøges, hvordan der kan etableres et nationalt terminologicenter, en idé, som jeg ved at hr. Søren Krarup også har været optaget af, og som jo også anbefales af Sprogudvalget.
Dennis Flydtkjær (DF), 2019-02-21:
Men det er altså en underlig ting, at på grund af statsstøttereglerne er der nogle virksomheder i krise, som bliver anset for at få statsstøtte, godt nok måske på lige fod med alle andre virksomheder i den samme branche, men fordi de er i krise, må de ikke længere få den lave strømsats, og så skal man så ødelægge det fuldstændigt for dem og gøre det endnu sværere at overleve.
Jørn Dohrmann (DF), 2007-05-03:
Så vi mener, hvis vi skal være helt konkrete i sagen her, at det er for tidligt at komme med ændringsforslag på nuværende tidspunkt, inden vi egentlig har set, hvordan de nye klagenævn har fungeret, og derfor mener vi, det er vigtigt, at vi lige samler nogle erfaringer og så tager debatten på et senere tidspunkt.
Line Barfod (EL), 2011-05-19:
Det vil sige, at hvis vi skal sikre, at borgerne igen begynder at interessere sig for det kommunale demokrati, skal vi have fjernet de ordninger, og så skal vi have sikret, at borgerne faktisk har indflydelse og kan diskutere med de lokale politikere, hvad det er for en kommune, de ønsker at have; hvad det er for en velfærd, de ønsker at have i deres kommune.
Pia Kjærsgaard (DF), 2008-01-16:
Jeg vil bare spørge hr. Tom Behnke, hvordan han egentlig har det med, at man nu kommer med det her forslag alene for at undgå en forsøgsordning med et totalforbud mod knive, noget, som man selv gik ind for med justitsministeren i spidsen i 2003.
Margot Torp (S), 2001-04-17:
Til hr. Frank Dahlgaard: Det er jo godtgjort, at når man skræller alle forskelle mellem kvinders og mænds løn væk, som har med faktiske omstændigheder at gøre, er det stadig væk sådan, at kvinder i gennemsnit tjener 88 kr., når mænd tjener 100 kr., og det må være udtryk for, at kvinder ikke oppebærer en lige løn. Det er faktisk tydeligt, og det er det interessante, at hvis folk er højtuddannede - i de job, der er sammenlignelige - vil man ofte finde en høj grad af uligeløn.
Jørn Neergaard Larsen (V), 2015-10-21:
Samtidig har vi på den anden side, som vi lige har været inde på, fået lavet en aftale i foråret, der giver langt større muligheder for, at Arbejdstilsynet kan foretage en fornuftig prioritering af sin indsats, således at prioriteringen bliver baseret på risikovurderinger af enhver karakter i forhold til virksomheder af enhver karakter, analytisk baseret på informationer fra Arbejdstilsynet selv, fra Arbejdsskadestyrelsen, fra NFA osv.
Lars Løkke Rasmussen (V), 2018-05-25:
Jeg er helt enig i, at de her spørgsmål omkring sikkerhed, udenrigspolitik og afledte virkninger af investeringer, der ellers forekommer fornuftige og nødvendige og sådan noget, hvis de skal håndteres rigtigt, har brug for mere tid end 1½ minut.
Thomas Adelskov (S), 2007-04-19:
Disse besparelser har betydet, at kommunerne har optimeret deres medarbejderforbrug på en sådan måde, at i stedet for at ansætte mennesker på fuldtid, så der kan løses opgaver gennem hele døgnet, er man gået over til kun at have folk ansat i det, man ude i kommunerne kalder spidsbelastningsperioderne, dvs. primært om morgenen og om aftenen.
Christian Friis Bach (V), 2024-11-08:
Men Venstre bakker op om lovforslaget, og vi mener, at vi med forslaget har fundet balancerne – og en balance mellem på den ene side hensynet til effektivt at sikre barnets ret til begge forældre og på den anden side at sikre, at alle afgørelser efter forældreansvarsloven fortsat træffes ud fra en konkret vurdering af barnets bedste og med inddragelse af barnets perspektiv.
Ole Sohn (SF), 2000-11-24:
Jeg skal på vegne af SF's ordfører, hr. Thorstein Theilgaard, der ikke kan være til stede i dag, give udtryk for følgende indstilling: Vi er ikke pr. automatik imod selvejende institutioner på uddannelsesområdet, men vi er mere end betænkelige ved at lave en sådan uhyre detaljeret særlov for en enkelt universitetsinstitution.
Anne Grete Holmsgaard (SF), 2003-04-10:
Den har ført til, må man sige, at udviklingen er gået i stå inden for en række vedvarende energiteknologier, nemlig dem, man kan kalde på spring-teknologierne, de perspektivrige teknologier, som endnu ikke er nået til et stadie, hvor de kan klare sig på markedet, som jo i øvrigt ikke er frit, vil jeg godt understrege, det er i allerhøjeste grad et skævt marked, man skal konkurrere på.
Morten Østergaard (RV), 2010-01-20:
Så ved jeg ikke, hvad der skete hen over weekenden, men i hvert fald blev der så pressemøde her i går tirsdag – statsministerens ugentlige pressemøde – og der sagde statsministeren så, og jeg citerer: Vi har ikke et grundlag, hvor vi i dag med stor præcision kan sige: ingen realvækst eller nulvækst eller den slags ting.
Mette Frederiksen (S), 2014-01-28:
Så er vi i høringsfasen blevet gjort opmærksom på, at der kan være andre statsansatte, der er i samme situation, altså ude i en konflikt, hvad enten det er på en fredsbevarende eller fredsskabende mission, eller det for nu at tage et lidt mere dramatisk eksempel er danske udsendte, der eksempelvis står med den meget, meget svære opgave, det må være at åbne en massegrav.
Sanne Bjørn (RV), 2014-05-20:
Så vil jeg gerne have svar på, hvad det så er, der adskiller Venstres holdning i den her sag fra en fleksibel og efterretningsbaseret toldkontrol, og hvad modsætningen til det, som er en fleksibel og efterretningsbaseret toldkontrol, som regeringen sætter i værk, er.
Claus Hjort Frederiksen (V), 2011-03-23:
Jeg noterer mig, at aftaleteksten fastslår, at konkurrenceevnepagten skal bygge på det eksisterende samarbejde og respektere arbejdsdelingen mellem EU og det nationale niveau, således at det er den enkelte regerings prærogativ, hvilke konkrete initiativer man vil fremlægge og forpligte sig til i EU.
René Christensen (DF), 2019-12-18:
Er De Radikale ikke enige i, at det gør Danmark mere attraktivt at komme til, og at de mennesker, når de på en eller anden måde har skaffet penge til få en menneskesmugler til at smugle dem til det forjættede land, Europa, så vælger det land, hvor man kan få de højeste ydelser, og at den førte politik med finansloven for 2020 derfor også vil føre til, at vi i fremtiden vil opleve, at der kommer flere asylansøgere til Danmark?
Claus Kvist Hansen (DF), 2018-05-23:
Men frem for at snakke om marsvin og marinaer og bådpladser vil jeg egentlig hellere løfte den lidt højere op, og jeg vil gerne have ministeren til at indrømme, at den her sagsbehandlingstid ikke er acceptabel, hverken for en borger eller en virksomhed i det her tilfælde.
Pia Kjærsgaard (DF), 2009-04-16:
Jeg syntes, det var o.k., at man forholdt sig til de overordnede linjer, og jeg kan også ligesom forstå på debatten efterfølgende, at oppositionen har haft rigtig, rigtig svært ved at hænge sin hat på en eller anden knage, netop fordi det var de overordnede linjer.
Anne Baastrup (SF), 2004-02-25:
Så har jeg, efter at jeg er kommet med beslutningsforslaget, fået at vide, at der i virkeligheden ikke er ledige stillinger inden for børne- og ungdomspsykiatrien; de er altså besat af læger eller psykologer, men der er ikke på den måde kapacitetsproblemer, og det synes jeg vi skal have med i debatten fremover i dag.
John Vinther (KF), 1999-03-04:
Men jeg vil medgive så meget, at det element af tvang, der jo kunne ligge i det, var, at man fra statslig side ved placering af nye uddannelsesinstitutioner også tog det med ind i billedet, hvor der var den bedste sammenhæng i tingene, altså hvor der var den bedste mulighed for også at sikre, at der er boliger til stede.
Per Clausen (EL), 2009-04-28:
Der har også været fremført nogle overvejelser om, hvorvidt det her lovforslag vil føre til nogle ændrede konkurrenceforhold, der måske i virkeligheden slet ikke fører til den konkurrence, som EU hævder er formålet med EU-reguleringen på det her område, men fører til, at der er nogle andre, der måske kan få et monopol på området.
Ole Stavad (S), 2003-05-23:
Derfor er anvisningen fuldstændig klar. Til spørgsmålet om Socialdemokratiet lover skattelettelser: Nej, vi lover nogle omlægninger, som er fuldt finansieret, og som betyder, at folk med små, jævne indkomster kan få lidt mere med hjem, men så der er nogle andre, der måske betaler for lidt i øjeblikket, der kommer til at give et lidt større bidrag til samfundshusholdningen. Det er fordelingspolitik.
Frank Aaen (EL), 2008-01-17:
Jeg synes, det er meget bedre end det der Arlahalløj, som engang var en fællesejet virksomhed, men som i dag bare er et rent kapitalistforetagende, som mener, de kan tjene penge ved at køre grisen til Tyskland for at få den slået ihjel og sejle tarmene til Kina for at få dem lavet til pølser.
Lars Løkke Rasmussen (M), 2024-12-18:
Og lad mig pege på, at i morgen i et forum, som måske trods alt har lidt mere betydning for situationen på jorden, nemlig i FN's Generalforsamling i New York, kommer vi til at stemme for den resolution, der er fremsat af en tværregional landegruppe, og som i virkeligheden adresserer nogle af de her spørgsmål, idet forslaget går på at anmode Den Internationale Domstol om at afgive en vejledende udtalelse om Israels juridiske forpligtigelse som besættelsesmagt med hensyn til at sikre og afhjælpe særlig FN's og de internationale organisationers virke i de besatte palæstinensiske områder.
Per Clausen (EL), 2010-10-14:
Hr. Magnus Heunicke har jo selv været med til at lave en aftale om den nye Køge-Ringsted-bane, hvor man undlod at gennemføre nogle vigtige forbedringer i forhold til at gøre det nemmere at skifte tog, eller at man skulle skifte tog sjældnere osv., nogle forbedringer, der kunne have gjort det endnu mere indlysende, at hr. Magnus Heunicke skulle have taget toget her i morges.
Jann Sjursen (KRF), 2001-03-22:
Jeg mener, at der allerede her tidligere i debatten og senest af den forrige ordfører, hr. Søren Søndergaard, der fremlagde, jeg vil næsten sige, bevis for, at det ville være ganske uholdbart, hvis man rent faktisk valgte at gennemføre Dansk Folkepartis beslutningsforslag.
Pia Kjærsgaard (DF), 2019-12-12:
Forskellen på antallet af asylansøgere, der kom til Danmark i 2011 i forhold til i 2015, var ca. 17.510 flere asylansøgere på 4 år, sidst et rødt flertal hævede ydelserne til indvandrere, for det har et rødt flertal jo gjort tidligere.
Jørn Dohrmann (DF), 2005-12-15:
Vi har nogle gode mærker, som vi kender i dag, både Blomsten og Svanen, og derfor vil vi gerne være med til, at folk får et bredere kendskab til de her mærker, og at forbrugeren stadig væk har en stor sikkerhed for, at de produkter, som netop bærer de mærker, også er blandt markedets bedste.
Steen Gade (SF), 2009-05-19:
Men hvis vi nu går ud fra, at vi har en krise, og at vi også får minusvækst, men at den ligger på et fornuftigt niveau, skal jeg så forstå hr. Helge Adam Møllers udtalelser sådan, at man også vil kæmpe for at fastholde en realvækst i kroner og øre?
Nicolai Wammen (S), 2014-01-30:
Jeg er også glad for, at vi i dag endnu en gang har fået lejlighed til at understrege det, som er blevet nævnt i salen, nemlig at vi ikke har noget grundlag for at tro, at amerikanske efterretningstjenester skulle udvise ulovlig efterretningsvirksomhed i forhold til Danmark, og at vi har et godt samarbejde med amerikanske efterretningstjenester til gavn for både USA og Danmark, men at det naturligvis sker inden for dansk lovgivning, og at vi ikke er naive over for nogen nation, men at vi har nogle særlige relationer og stærke bånd til nogle lande, som gør, at vi her arbejder tættere sammen.
Helle Sjelle (KF), 2010-05-28:
Vi fremlagde bl.a. et supplerende udspil til det, vi allerede havde, hvor vi havde fokus på ligestilling, og vi er derfor også meget glade for, at vi nu kan konstatere, at en øget ligestilling mellem mænd og kvinder indgår som en af prioriteterne i den nye udviklingspolitiske strategi.
Lars Aagaard (M), 2025-04-23:
Regeringen har fremsat regeringens holdning i en vedtagelsestekst, og kort fortalt er de fossile brændsler på vej ud, andelen af vedvarende energi i systemet har aldrig været højere, sol- og vindenergien er lige nu den hurtigste og den billigste måde at udbygge en fossilfri elproduktionskapacitet på.
Preben Rudiengaard (V), 2000-11-21:
Det kan derfor undre, at ministeren på eget initiativ og uden om aftaleparterne sniger en passus ind om, at modellerne skal sikre, at priserne er på europæisk niveau, når nu aftalen efter vores opfattelse lød på, at vi skulle have nye modeller for at sikre, at patienterne kunne få den bedste medicin til de rigtige priser.
Lars Løkke Rasmussen (V), 2008-05-07:
For at sikre mest mulig service for pengene har vi bl.a. iværksat en kvalitetsreform, som nu er under indfasning, herunder er der en trepartsaftale med de offentlige arbejdsgivere og arbejdstagerne, som rummer en række initiativer i forhold til seniorer, uddannelsesløft og bedre ledelse, og vi har afsat 10 mia. kr. til at skabe bedre rammer for medarbejdere og ledere i det offentlige.
Torsten Schack Pedersen (V), 2022-09-28:
For hvis der er tale om en boligforening, forholder det sig anderledes, og for at der ikke skal følge en stor ekstraregning med, gives der med det her lovforslag mulighed for at yde et tilskud, så det bureaukratiske arbejde, der følger med, ikke er noget, som belaster lejere, ejere eller andelshavere, blot fordi den måde, man afregner energien på, er anderledes, end hvis man bor i parcelhus og har et individuelt forhold.
Karen Ellemann (V), 2010-10-12:
Med det her forslag gennemfører vi jo så en del af den samlede aftale »Grøn Vækst« tilbage fra juni 2009, hvor vores mål er jo netop at sikre, at et højt niveau af miljø-, natur- og klimabeskyttelse går hånd i hånd med en moderne og konkurrencedygtig landbrugs- og fødevareproduktion.
Morten Østergaard (RV), 2009-01-23:
Og det er altså sin sag, når man ikke har nogen dokumentation for, at der er en effekt, og man samtidig har sagkundskaben, der advarer mod en negativ nettoeffekt, at man så ikke engang er i stand til at sige, hvad målsætningerne er med det, vi foretager os her, og hvad det er, vi forventer at der vil ske.
Kim Edberg Andersen (DD), 2024-05-17:
Og der bliver jeg bare nødt til at sige, at uanset hvor meget beskæftigelse vi har nu, bliver der hverken tid til at sætte vindmøller eller solceller op eller til at lave ptx-anlæg, for så skal vi alle sammen stå med skovle og spader i de næste 30 år for at lave den vold.
Martin Henriksen (DF), 2008-04-23:
Jeg synes, at det er alle tiders, at undervisningsministeren er så klar i mælet, at han siger, at der er grundlæggende problemer forbundet med reformen, og vi er fra Dansk Folkepartis side helt indstillet på at kigge på, om der er behov for at lave nogle ting grundlæggende om.
Brian Mikkelsen (KF), 2008-12-03:
Jeg har haft møder med politidirektørerne for Københavns og Østjyllands Politi og med Rigspolitichefen og har givet carte blanche til en maksimal indsats; der er frie tøjler til at intensivere jagten på bandemedlemmerne, så politiet hele tiden stresser bandemiljøet og gør livet svært for dem.
Jakob Sølvhøj (EL), 2022-06-08:
Vi har ikke tænkt meget i skrammellegepladser, jeg indrømmer det blankt; men det kunne da være oplagt, når vi nu har det forum »Sammen om Fritiden«, at det som en del af arbejdet, nu må vi se, hvordan det skrider frem, måske kunne være interessant at få kortlagt, hvordan det ser ud med mangfoldigheden på det her område.
Frank Aaen (EL), 2008-10-10:
Det har intet at gøre med, hvad der er brug for for at sikre, at erhvervslivet kan udvikle sig, for at sikre, at vi har tryghed ved vores opsparinger, og for at sikre, at vi har tryghed for, at hvis vi har brug for et lån, kan vi få lånet.
Susanne Eilersen (DF), 2019-11-14:
Vi kan ikke tage os af alle børns tarv – ikke, når de bor uden for Danmark – men hvad angår alle dem, som bor i Danmark, som har dansk statsborgerskab, og som har lovligt ophold, altså opholdstilladelse, så skal vi selvfølgelig altid varetage børnenes interesser, og det er jeg også sikker på at vi gør.
Lene Espersen (KF), 2014-01-29:
En anden hovedkonklusion – og jeg er sådan lidt ærgerlig over, at der har været, synes jeg, lidt forvirring om det i dag, for man kan jo bare læse redegørelsen – er, at indførelsen af de nationale test har haft en positiv effekt på elevernes faglige niveau og ikke kun på teaching to the test, sådan som nogle har sagt her fra talerstolen.
Karen Hækkerup (S), 2011-05-03:
Derfor har vi en injurielovgivnig, og derfor har vi en racismelovgivning, og uanset hvad argumentet i fortiden har været for, at man har indført en § 266 og har formuleret den, som man har, er jeg nu ikke enig med spørgeren med hensyn til den historiske tilblivelse, altså hvordan racismeparagraffen er kommet til.
Frank Aaen (EL), 2015-01-20:
Jeg tror, det er flere hundrede millioner kroner om året, som den danske statskasse har mistet, fordi vi ikke turde opkræve den aftalte skat, fordi der var frygt for, at de landbrug på grund af spekulation, som de med hjælp af deres banker havde gennemført, ville blive væltet.
Lisbeth Bech Poulsen (SF), 2019-01-15:
Tak, og også tak for den tilgang, som erhvervsministeren har til de her ting, bredt set i hvert fald, i forhold til hvordan vi kan sikre, at der bliver tillid til den finansielle sektor; at der er nogle rammer, der sikrer, at det, vi har set af skandaler, ikke mindst Danske Banks hvidvasksag, ikke skal gentage sig.
Hans Christian Schmidt (V), 2003-04-01:
Det drejer sig om overholdelse af konventionens regler om anmeldelse af eksport af kemikalier, som ikke er reguleret på fællesskabsplan, men alene er forbudte eller strengt regulerede - det spørgsmål, som blandt andre også hr. Jørn Jespersen er inde på - efter særlige nationale regler i de enkelte medlemslande.